b'\n_START_ARTICLE_\nLustracija\n_START_PARAGRAPH_\nLustracija (lat. lustratio \xe2\x80\x93 rasvjetljivanje) je provjera i uklanjanje iz javnog politi\xc4\x8dkog \xc5\xbeivota onih osoba koje su bile aktivne u slu\xc5\xbebi totalitarnih re\xc5\xbeima (\xc4\x8dlanovi nacionalsocijalisticke i komunisti\xc4\x8dkih partija te slu\xc5\xbebenici i dou\xc5\xa1nici njihovih tajnih slu\xc5\xbebi). Provodi se u nekim dr\xc5\xbeavama Europe po\xc4\x8dev\xc5\xa1i od pada realsocijalisti\xc4\x8dkih re\xc5\xbeima kao dio op\xc4\x87e dekomunizacije dru\xc5\xa1tva, a ranije je provedena i pri denacifikaciji poratne Njema\xc4\x8dke._NEWLINE_Lustraciju su nakon pada \xc5\xbeeljezne zavjese od svih biv\xc5\xa1ih socijalisti\xc4\x8dkih zemalja najdosljednije provele Poljska, koja je potom do\xc5\xbeivjela i najve\xc4\x87i rast gospodarstva i svog geopoliti\xc4\x8dkog utjecaja te Njema\xc4\x8dka u svom isto\xc4\x8dnom dijelu._NEWLINE_Izvorno je lustracija pojam iz starorimske religije koji je ozna\xc4\x8davao obredno \xc4\x8di\xc5\xa1\xc4\x87enje od grijeha, ispitivanje savijesti i pomirenje. Starorimska lustracija provo\xc4\x91ena je nakon doga\xc4\x91aja kao \xc5\xa1to su krvoproli\xc4\x87a, babinja, dodiri s pokojnikom i sli\xc4\x8dno. Lustrirane su bivale osobe, \xc5\xbeivotinje i stvari u odre\xc4\x91enim prilikama, osobito prije nego \xc5\xa1to \xc4\x87e u\xc4\x87i ili biti unesene u koje posve\xc4\x87eno mjesto.\n_START_SECTION_\nPrimjena u dana\xc5\xa1njici\n_START_PARAGRAPH_\nNegda\xc5\xa1nja komunisti\xc4\x8dka nomenklatura etablirala se od gospodarstva preko medija do politike uspje\xc5\xa1nije u Hrvatskoj nego u bilo kojoj drugoj europskoj postkomunisti\xc4\x8dkoj zemlji, izuzev\xc5\xa1i Bjelorusiju. U Hrvatskoj jo\xc5\xa1 nije donesen pravni okvir ili zakon o lustraciji. Svrha bi bila spre\xc4\x8davanje biv\xc5\xa1ih nositelja visokih du\xc5\xbenosti u komunisti\xc4\x8dkoj partiji, te UDBI ili KOS-u da i danas budu nositelji vlasti, imaju visoka politi\xc4\x8dka mjesta u dr\xc5\xbeavi ili rade kao urednici ili novinari, primjerice u \xc5\xbeutom tisku._NEWLINE_U drugim zemljama biv\xc5\xa1eg isto\xc4\x8dnoga bloka, kao \xc5\xa1to su \xc4\x8ce\xc5\xa1ka, Slova\xc4\x8dka, Isto\xc4\x8dna Njema\xc4\x8dka, Poljska, Ma\xc4\x91arska, Bugarska, Makedonija i Albanija, ovaj pojam opisuje provjeru dr\xc5\xbeavnih slu\xc5\xbebenika i drugih osoba javnog \xc5\xbeivota na temelju biv\xc5\xa1ih tajnih arhiva na mogu\xc4\x87u suradnju s komunisti\xc4\x8dkim tajnim slu\xc5\xbebama i sigurnosti._NEWLINE_Njema\xc4\x8dka je provela jedan od najtransparentnijih procesa lustracije, a pod pritiskom disidenata iz biv\xc5\xa1e DDR prva je od svih dr\xc5\xbeava gra\xc4\x91anima otvorila tajne arhive. Lustracija je provedena u skladu s op\xc4\x87im normama definiranim u Sporazumu o ujedinjenju. Odr\xc5\xbean je velik broj javnih su\xc4\x91enja i osobe koje su nekad radile u tajnoj slu\xc5\xbebi biv\xc5\xa1e DDR (Stasi) morale su napustiti svoje polo\xc5\xbeaje. Osim zaposlenika na dr\xc5\xbeavnoj i saveznoj razini, lustrirani su \xc4\x8dak i "obi\xc4\x8dni\xe2\x80\x9c zaposlenici na ni\xc5\xbeim razinama; njih se u pravilu osu\xc4\x91ivalo na dvije godine zatvora nakon \xc4\x8dega su bili automatski amnestirani. Posebno rigorozne provjere provedene su u sektorima javnih slu\xc5\xbebi gdje se tra\xc5\xbeila visoka eti\xc4\x8dnost i moralna ispravnost (sveu\xc4\x8dili\xc5\xa1ta, \xc5\xa1kole, sudovi) pa je, primjerice, samo u pokrajini Saksoniji oko 1000 profesora ostalo bez posla. Lustracijski zakon ima i Srbija. \xc4\x8ce\xc5\xa1ka je objavila i popis od gotovo tisu\xc4\x87u biv\xc5\xa1ih \xc5\xa1pijuna komunisti\xc4\x8dkog re\xc5\xbeima. Makedonski lustratori provjeravaju i tajkune koji su se obogatili u privatizaciji devedesetih. Nastoji se utvrditi jesu li do\xc5\xa1li do kapitala poduzetni\xc5\xa1tvom ili zahvaljuju\xc4\x87i tome \xc5\xa1to su kao suradnici slu\xc5\xbebe bili dio strukture._NEWLINE_Ako se za nekoga utvrdi da je sura\xc4\x91ivao i da se okoristio tom suradnjom, oduzet \xc4\x87e mu se javne funkcije. U prvom redu se radi o na\xc4\x8dinu da se takve ljude javno moralno proka\xc5\xbee kao osobu koja nije dostojna djelovanja u javnosti. Uglavno je moralna i vrijednosna osuda._NEWLINE_Tim osobama se ne brani raditi bilo koje poslove, samo da ne mogu vi\xc5\xa1e obna\xc5\xa1ati nijednu javnu du\xc5\xbenost.'